Document ID: /roh_data/filtered/fineweb-2-filterrobots_roh.jsonl.gz/61534

Walter Niederberger era fin uss il parsura dal chapitel catedral. L'um dad 88 onns è sa retratg per motivs da sanadad e da vegliadetgna. Sco quai che Kath.ch scriva, haja l'uvestg Bonnemain engrazià ad el per ses engaschi ed acceptà sia demissiun. Niederberger era in da quels ch'era s'exprimì il november 2020 encunter la glista dal papa cun las propostas per il nov uvestg da Cuira – pia er cunter Joseph Maria Bonnemain. Fin ch'i dat in nov parsura dal chapitel catedral maina il vicedecan Martin Grichting il gremi. Il canoni Alfred Cavelti va da quai anor ch'els elegian proximamain in successur. Tenor el saja l'atmosfera entaifer il chapitel vinavant tendida.
Medemamain sa retratg per motivs da vegliadetgna è il canoni Guido Auf der Mauer. Tenor el sajan uss ils giuvens londervì. Cun Josph Maria Bonnemain saja l'uvestgieu sin buna via.
Pir dacurt aveva l'uvestg installà sis novs canonis.